Ek gebruik die resep vir my skaapskenkels/skaapnek/wildsvleis, lambshanks en my beesstert. Ek stoom die beesstert vir 45 min en al die ander vleise 30 min
Toe gooi ek van die watermengsel wat in die stoompot is in die pot. Ek het blokke aartappels, lang bone en wortels bygevoeg en dit rustig op die kole gelos (deksel op) As ek sien die water raak min, dan gooi ek nog bietjie in. So na ‘n uur het ek so halwe koppie coke ingegooi. Sout en growwe peper na smaak. Kook tot jou groente sag is. Ek het so ‘n groot handvol kersie tamaties in die helfte gesny en toe die oorgegooi en gewag tot dit sag is.